કવિશ્રી સ્નેહરશ્મિએ ઈંદુમતીબેનને તેમના અવસાન બાદ આપેલી અંજલિ રૂપે તૈયાર કરવામાં આવેલા આ ગ્રંથમાં પૂજ્ય બેન સાથેની તેમના સંપર્કમાં આવેલી વ્યક્તિઓએ ગાળેલી સ્મૃતિઓને ગ્રંથસ્થ કરવામાં આવી છે. શબ્દોની અભિવ્યક્તિથી આર્ષ દ્રષ્ટી અને સંસ્કારમૂર્તિ બેનના વિરલ વ્યક્તિત્વના અનેક પાસાઓને ઉજાગર કરવામાં આવ્યા છે. વર્ષો સુધી સંસ્થાઓ ને પ્રેમ, હૂંફ અને સેવા ભાવનાથી વિકાસના માર્ગ ઉપર મૂકી આપનાર પૂજ્ય બેનને અપાયેલી અંજલિના પરિપાકરૂપ મૂળ ગ્રંથ હાલ અપ્રાપ્ય છે. પરંતુ વર્ષ ૨૦૦૬માં તેમની જન્મ શતાબ્દીની ઉજવણી પ્રસંગે પ્રકાશિત નવી આવૃત્તિ ઉપલબ્ધ છે.